
Text rozhodnutia
Súd: Krajský súd Banská Bystrica Spisová značka: 23S/43/2012 Identifikačné číslo súdneho spisu: 6012200379 Dátum vydania rozhodnutia: 29. 10. 2012 Meno a priezvisko sudcu, VSÚ: JUDr. Drahomíra Mikulajová ECLI: ECLI:SK:KSBB:2012:6012200379.2 Uznesenie Krajský súd v Banskej Bystrici v právnej veci žalobcu: P. W., nar. XX.XX.XXXX, bytom G. XXX, XXX XX F. N., zast. JUDr. Ján Čipka, advokát so sídlom Partizánska 197, 981 01 Hnúšťa, proti žalovanému: Krajský lesný úrad v Banskej Bystrici, so sídlom Nám. Ľ. Štúra 1, 975 41 Banská Bystrica, o preskúmanie zákonnosti rozhodnutia žalovaného č. 2012/00053 zo dňa 20. februára 2012, takto r o z h o d o l : Súd vydáva toto o p r a v n é u z n e s e n i e : Odôvodnenie rozsudku Krajského súdu v Banskej Bystrici č.k. 23S/43/2012-52 zo dňa 26. septembra 2012 na strane 6 v 14. riadku posledného odseku o p r a v u j e tak, že namiesto pôvodného textu znenia „musel by žalobu zamietnuť už pri rozhodovaní dňa 29.09.2010.“ správne znie takto: „musel by na okolnosť preklúzie práva prihliadnuť ex offo už pri rozhodovaní dňa 29.09.2010 a táto okolnosť by bola prvoradým dôvodom pre zrušenie predchádzajúcich rozhodnutí.“. o d ô v o d n e n i e : Podľa § 164 O.s.p.; súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O návrhu na opravu súd rozhodne do 30 dní od jeho podania. O oprave vydá opravné uznesenie, ktoré doručí účastníkom. Vzhľadom na to, že v odôvodnení predmetného rozsudku bola uvedená omylom zrejmá nesprávnosť, súd túto opravil postupom podľa § 164 O.s.p.. Poučenie: Proti tomuto uzneseniu možno podať odvolanie v lehote 15 dní od jeho doručenia. Odvolanie sa podáva písomne v dvoch vyhotoveniach cestou krajského súdu na Najvyšší súd SR. Odvolanie je možné podať len z dôvodov uvedených v § 205 ods. 2 O.s.p. V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

